b'\n_START_ARTICLE_\nOntake\n_START_PARAGRAPH_\nOntake (\xe5\xbe\xa1\xe5\xb6\xbd\xe5\xb1\xb1 Ontake-san) ogs\xc3\xa5 kaldet Kiso Ontake (\xe6\x9c\xa8\xe6\x9b\xbd\xe5\xbe\xa1\xe5\xb6\xbd\xe5\xb1\xb1 Kiso Ontake-san) (engelsk: Mount Ontake) er den n\xc3\xa6sth\xc3\xb8jeste vulkan i Japan p\xc3\xa5 3.067 meter._NEWLINE_Vulkanen Ontake er lokaliseret 100 km nord\xc3\xb8st for Nagoya og 200 km vest for Tokyo. Den gr\xc3\xa6nser op til byerne Kiso og \xc5\x8ctaki i Nagano-pr\xc3\xa6fekturet og Gero i Gifu-pr\xc3\xa6fekturet._NEWLINE_Stratovulkanen har fem kraters\xc3\xb8er, med Ni no Ike (\xe4\xba\x8c\xe3\x83\x8e\xe6\xb1\xa0) i 2.905 meters h\xc3\xb8jde som Japans h\xc3\xb8jest beliggende bjergs\xc3\xb8._NEWLINE_Ontake betragtes som et helligt bjerg.\n_START_SECTION_\nUdbrud\n_START_PARAGRAPH_\nOntake blev betragtet som inaktiv indtil oktober 1979, hvor der forekom en r\xc3\xa6kke eksplosive udbrud._NEWLINE_Der var mindre ikke-eksplosive udbrud i 1991 og 2007._NEWLINE_Den 27. september 2014 omkring kl. 11:52 lokal tid gik vulkanen uden forvarsel i udbrud. Der havde ikke forinden v\xc3\xa6ret jordsk\xc3\xa6lv, der kunne have varslet om det freatiske udbrud. Bjerget er en popul\xc3\xa6r turistattraktion for vandrere, og der befandt sig derfor flere hundrede re p\xc3\xa5 bjergsiderne, da vulkanen gik i udbrud. Den 1. oktober 2014 oplyste de japanske myndigheder, at 47 personer omkom ved udbrudet, hvilket g\xc3\xb8r udbruddet til det meste d\xc3\xb8delig udbrud i Japan siden 1903.'